da en da nl ca da da da es da nb da da da da da da da da da sv en da de da da da da nb en da da fr da da da da da da de da da da da da da da da da da da da da nl da en da da es nl da
DI: Regeringen sender problematisk millionregning til erhvervslivet i en krisetid | DI - Dansk Industri
8.9.2022 14:24:32 CEST | DI - Dansk Industri
Borgere og virksomheder skal spare mest muligt på energien, siger regeringen. Det er fornuftigt i den nuværende krisesituation, men fra og med årsskiftet vil regeringen samtidigt gennemføre regulering, der hæver prisen på el- og gasregningen. Det vil give industrien en ekstraregning på 313 mio. kr. Det er yderst problematisk, mener DI, der vil have suspenderet reguleringen.
Emil Fannikke Kiær, politisk direktør i DI
Energipriserne er eksploderet på rekordtid, og det samme er usikkerheden i erhvervslivet. Spørgsmålet om, hvornår energiforsyningen kan lukkes har for længst meldt sin ankomst. DI bakker op om energibesparelser i det offentlige, private og i husholdningerne, og mener, at alle skal bidrage til at sikre forsyningssituationen. Men mens der skal skrues ned, vil regeringen samtidig indføre ny økonomisk regulering, der giver et i forvejen hårdt ramt erhvervsliv en ekstraregning på 313 mio. kr.
Reguleringen har alene til formål at give den statslige virksomhed Energinet mulighed for at opbygge en økonomisk opsparing til fremtidige investeringer. Timingen er meget dårlig, mener Danmarks største erhvervsorganisation, Dansk Industri. De høje energipriser vil nemlig i 2022 koste virksomhederne 41 mia. kr. ekstra.
Den nye regulering blev vedtaget, da energipriserne var på et helt andet niveau end i dag – og DI mener, regeringen skal tage højde for, at ekstraregningen på den såkaldte transmissionstarif, der er en afgift på brugen af vores fælles el- og gasnet, på 313 mio. kr., kommer oveni de i forvejen historisk høje energipriser.
- Jeg har ikke mødt en eneste virksomhed, der ikke er interesseret i at spare på energien. Vi skal bruge vores energi smartere og klogere, og der skal derfor udrulles energieffektive løsninger i fart. Men det bliver vanskeligt, at investere i nye grønne teknologier, hvis der kommer en ekstraregning, som presser virksomhederne yderligere. Det er arbejdspladser, eksport, vækst og velstand, der er på spil. Og med reguleringen gambler vi med det, der holder gang i vores samfund, siger Emil Fannikke Kiær.
Selvom Energinet faktisk allerede har forsøgt at dække dele af ekstraregningen gennem de såkaldte flaskehalsindtægter, så er det langt fra nok, mener DI. Derfor opfordrer erhvervsorganisationen til, at den nye tarifreguleringen suspenderes og træder i kraft ét år senere. Derudover skal Forsyningstilsynet give godkendelse til, at Energinet kan dække en langt større andel af de nye tarifstigninger med flaksehalsindtægterne, snarere end at bruge dem til at opbygge deres egenkapital.
- Hvis ikke vi udskyder den her økonomiske regulering, der giver Energinet ret til at opkræve 313 mio. kr. fra industrien til ren og skær opsparing med mindst et år, risikerer vi at spænde ben for dansk erhvervsliv og for vores konkurrenceevne på en sådan måde, at nogle virksomheder risikerer at må lukke, siger Emil Fannikke Kiær.
Og for at sikre konkurrenceevnen er det helt afgørende, at staten holder hånden under de nødlidende energiselskaber med en garantiramme på mange milliarder kroner, og derved sikrer lige konkurrencevilkår med vores nabolande, Sverige og Finland.
- Sverige og Finland har allerede taget de nødvendige skridt imod et sikkert og stabilt skandinavisk energimarked. Vi må ikke stå i en situation, hvor garanterne for vores energi ikke kan opretholde deres produktion som følge af likviditetsproblemer. Likviditeten er nemlig også forudsætningen for, at vi også i en krisetid investerer massivt i grønne teknologier og den grønne omstilling, siger Emil Fannikke Kiær.
Emil Fannikke Kiær, politisk direktør i DI
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI: Vigtigt at uddannelser rykker tættere på erhvervslivet25.9.2022 11:21:25 CEST | Pressemeddelelse
Det er positivt, at regeringen lægger op til reformer på uddannelsesområdet, som rykker de studerende tættere på virksomhederne, siger landets største erhvervsorganisation DI.
DI: Regeringens klimaprogram mangler fokus på konkret handling23.9.2022 12:38:54 CEST | Pressemeddelelse
Hvis Danmark skal nå sit klimamål om en 70 pct. CO2-reduktion i 2030, skal der gevaldigt turbo på den grønne omstilling og mere handling end snak. Det mangler der fokus på i regeringens klimaprogram for 2022, mener DI.
DI henter ny profil til at understøtte medlemmernes internationalisering23.9.2022 10:34:46 CEST | Pressemeddelelse
DI har ansat ny chef for sin internationale virksomhedsservice og sine mange internationale kontorer, DI Business Development. Mikkel Tolstrup begynder den 1. november.
Ny energipakke sikrer vished for virksomheder og borgere over vinteren23.9.2022 09:40:59 CEST | Pressemeddelelse
Regeringen og et bredt politisk flertal er blevet enige om en energipakke, der gør det muligt for husholdninger og borgere, at indefryse energiregningerne til og med 2023. Det er en nødvendig håndsrækning i en krisetid, men der er samtidig behov for et endnu større fokus på langsigtede løsninger og på at effektivisere vores energiforbrug, mener DI.
DI Topmødet 2022: tre statsministerkandidater, tre kongemagere og 2000 erhvervsledere m.fl. drøfter tidens store udfordringer22.9.2022 15:34:20 CEST | Presseinvitation
Rekordmange er tilmeldt DI Topmødet 2022 i Royal Arena, når regeringsmedlemmer, ministre, folketingsmedlemmer, erhvervsledere og gæster fra udlandet mødes til de vigtigste samtaler i mange år.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022